Alt i alt var det en meget skidt nordjysk håndboldeftermiddag. Den største negative overraskelse leverede AaB. DM-favoritterne fik en ordentlig lussing i den første kamp i slutspillet på udebane til GOG. AaB tabte med hele 38-25. Aalborg DH kunne næsten spille sig i DM-finalen i håndbold, men holdet kunne ikke overraske Anja Andersen og FCK igen. Aalborg DH halsede efter hele kampen, og holdet tabte med 28-20. Mors/Thy kæmper for at blive i mændenes håndboldliga, og den kamp blev noget vanskeligere, da holdet tabte med 29-28 til FC Midtjylland. Også Frederikshavn Fox kæmper for at komme i håndboldligaen til næste år. Det ser vanskeligt ud. Holdet tabte også den anden kamp i kvalifikationsspillet. På udebane tabte rævene med 29-25 til Esbjerg.
AaB fik smæk, Aalborg DH missede første matchbold for at komme i DM-finalen, og Mors/Thy indledte nedrykningsspillet med et nederlag.